CELEX: 31997D0393
Language: el
Date: 1997-06-06 00:00:00
Title: 97/393/ΕΚ: Απόφαση της Επιτροπής της 6ης Ιουνίου 1997 για τη διάθεση στην αγορά γενετικώς τροποποιημένης ελαιοκράμβης (Brassica napus L. oleifera Metzg. MS1, RF2), σύμφωνα με την οδηγία 90/220/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ)

Avis juridique important

|

31997D0393

97/393/ΕΚ: Απόφαση της Επιτροπής της 6ης Ιουνίου 1997 για τη διάθεση στην αγορά γενετικώς τροποποιημένης ελαιοκράμβης (Brassica napus L. oleifera Metzg. MS1, RF2), σύμφωνα με την οδηγία 90/220/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 164 της 21/06/1997 σ. 0040 - 0041

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Ιουνίου 1997 για τη διάθεση στην αγορά γενετικώς τροποποιημένης ελαιοκράμβης (Brassica napus L. oleifera Metzg. MS1, RF2), σύμφωνα με την οδηγία 90/220/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (97/393/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/220/ΕΟΚ του Συμβουλίου, της 23ης Απριλίου 1990, για τη σκόπιμη ελευθέρωση γενετικώς τροποποιημένων οργανισμών στο περιβάλλον (1), όπως τροποποιήθηκε τελευταία από την οδηγία 94/15/ΕΚ της Επιτροπής (2), και ιδίως το άρθρο 13,Εκτιμώντας:ότι τα άρθρα 10 έως 18 της οδηγίας 90/220/ΕΟΚ προβλέπουν κοινοτική διαδικασία η οποία επιτρέπει στην αρμόδια αρχή κράτους μέλους να παρέχει τη συγκατάθεση για τη διάθεση στην αγορά προϊόντων που συνίστανται σε γενετικώς τροποποιημένους οργανισμούς 7ότι κοινοποίηση για τη διάθεση στην αγορά αναλόγου προϊόντος έχει υποβληθεί στις αρμόδιες αρχές της Γαλλίας για τις χρήσεις της καλλιέργειας και του χειρισμού στο περιβάλλον πριν και κατά τη διάρκεια της επεξεργασίας του προϊόντος σε μη βιώσιμα τμήματα 7ότι οι αρμόδιες αρχές της Γαλλίας στη συνέχεια διαβίβασαν το φάκελο στην Επιτροπή αφού εξέφρασαν θετική γνώμη 7ότι οι αρμόδιες αρχές άλλων κρατών μελών προέβαλαν αντιρρήσεις για τον εν λόγω φάκελο 7ότι ως εκ τούτου, σύμφωνα με το άρθρο 13 παράγραφος 3 της οδηγίας 90/220/ΕΟΚ, η Επιτροπή ζήτησε να ληφθεί απόφαση σύμφωνα με τη διαδικασία που καθορίζει το άρθρο 21 της οδηγίας αυτής 7ότι, η Επιτροπή αφού εξέτασε όλες τις αντιρρήσεις που διατυπώθηκαν δυνάμει της οδηγίας 90/220/ΕΟΚ και τις πληροφορίες που υποβλήθηκαν με τον φάκελο κατέληξε στα εξής συμπεράσματα:- στις περιπτώσεις προϊόντων τα οποία προορίζονται για τη διατροφή του ανθρώπου ή για ζωοτροφές, η αποτίμηση των κινδύνων δυνάμει της οδηγίας 90/220/ΕΟΚ αφορά το κατά πόσον η γενετική τροποποίηση θα μπορούσε να έχει τοξικές ή επιβλαβείς επιπτώσεις στην υγεία του ανθρώπου και στο περιβάλλον,- δεν υπάρχει κανένας λόγος να θεωρηθεί ότι θα υπάρχουν δυσμενείς επιδράσεις στην υγεία του ανθρώπου και στο περιβάλλον από την εισαγωγή στην ελαιοκράμβη των γονιδίων που κωδικοποιούν την ακετυλοτρανσφεράση της φωσφινοτριχίνης και τη φωσφοτρανσφεράση ΙΙ της νεομυκίνης,- δεν συντρέχουν λόγοι ασφαλείας προκειμένου να αναφέρεται στη σήμανση ότι το προϊόν έχει επιτευχθεί με τη χρήση τεχνικών γενετικής τροποποίησης,- επιβάλλεται η ετικέτα να αναφέρει ότι το προϊόν εμφανίζει αυξημένη ανθεκτικότητα στο ζιζανιοκτόνο γλυφοσινικό αμμώνιο 7ότι η έγκριση των χημικών ζιζανιοκτόνων που χρησιμοποιούνται για την προστασία των φυτών και η αποτίμηση των επιπτώσεων της χρήσης τους στην υγεία του ανθρώπου και στο περιβάλλον εμπίπτει στο πεδίο εφαρμογής της οδηγίας 91/414/ΕΟΚ του Συμβουλίου της 15ης Ιουλίου 1991 για τη διάθεση στην αγορά φυτοπροστατευτικών προϊόντων (3), όπως τροποποιήθηκε τελευταία με την οδηγία 96/68/ΕΚ της Επιτροπής (4), και όχι στο πεδίο εφαρμογής της οδηγίας 90/220/ΕΟΚ 7ότι τα άρθρα 11 παράγραφος 6 και 16 παράγραφος 1 της οδηγίας 90/220/ΕΟΚ προβλέπουν πρόσθετες διασφαλίσεις για την περίπτωση κατά την οποία θα προκύψουν νέες πληροφορίες όσον αφορά τους κινδύνους από τα προϊόντα αυτά 7ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συνεστήθη βάσει του άρθρου 21 της οδηγίας 90/220/ΕΟΚ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 1. Με την επιφύλαξη της λοιπής κοινοτικής νομοθεσίας και ιδίως των οδηγιών 69/208/ΕΟΚ (5) και 70/457/ΕΟΚ (6) του Συμβουλίου, και υπό τους όρους που παρατίθενται στην παράγραφο 2 του παρόντος άρθρου, οι αρμόδιες αρχές της Γαλλίας συγκατατίθενται στη διάθεση στην αγορά του ακόλουθου προϊόντος το οποίο γνωστοποίησε η Plant Genetic Systems (αριθ. αναφ. C/F/95/05/01B):Σπόρους υβριδίου ελαιοκράμβης (Brassica napus L. oleifera Metzg.) που λαμβάνονται από διασταυρώσεις χρησιμοποιώντας:α) απογόνους της σειράς στείρας αρσενικής ελαιοκράμβης: MS1 (B91-4) ποικιλία Drakkar που περιέχει το γονίδιο barnase από τον Bacillus amyloliquefaciens το οποίο κωδικοποιεί τη ριβονουκλεάση, το γονίδιο ακετυλοτρανσφεράση της φωσφινοτριχίνης, το γονίδιο neo από το Escherichia coli το οποίο κωδικοποιεί την φωσφοτρανσφεράση ΙΙ της νεομυκίνης, το γονίδιο υποκινητή PSsuAra από το Arabidopsis thaliana, το γονίδιο-υποκινητή PNos από το Agrobacterium tumefaciens, το γονίδιο-υποκινητή PTA29 από το Nicotiana tabacum καιβ) απογόνους της σειράς ελαιοκράμβης RF2 (B94-2) με αποκατεστημένη γονιμότητα, ποικιλία Drakkar που περιέχει το γονίδιο barstar από το Bacillus amyloliquefaciens το οποίο κωδικοποιεί τον αναστολέα της ριβονουκλεάσης, το γονίδιο bar από τον Streptomyces hygroscopicus το οποίο κωδικοποιεί την ακετυλοτρανσφεράση της φωσφινοτριχίνης, το γονίδιο neo από το Escherichia coli το οποίο κωδικοποιεί την φωσφοτρανσφεράση ΙΙ της νεομυκίνης, το γονίδιο υποκινητή PSsuAra από το Arabidopsis thaliana, το γονίδιο-υποκινητή PNos από το Agrobacterium tumefaciens, το γονίδιο-υποκινητή PTA29 από το Nicotiana tabacum.2. Η συγκατάθεση καλύπτει και τους τυχόν απογόνους από διασταυρώσεις του ανωτέρω προϊόντος με ποικιλίες ελαιοκράμβης που έχουν προκύψει με παραδοσιακές τεχνικές βελτίωσης.Η συγκατάθεση καλύπτει τη διάθεση στην αγορά του προϊόντος για τις γνωστοποιημένες χρήσεις καλλιέργειας και χειρισμού στο περιβάλλον πριν και κατά τη διάρκεια της επεξεργασίας για τη δημιουργία μη βιώσιμων τμημάτων.Με την επιφύλαξη κάθε άλλης επισήμανσης που απαιτείται από την κοινοτική νομοθεσία, στην ετικέτα κάθε συσκευασίας σπόρων για σπορά αναγράφεται ότι το προϊόν εμφανίζει αυξημένη ανθεκτικότητα του ζιζανιοκτόνου γλυφοσινικό αμμώνιο.Άρθρο 2 Η παρούσα απόφαση απευθύνεται στα κράτη μέλη.Βρυξέλλες, 6 Ιουνίου 1997.Για την ΕπιτροπήRitt BJERREGAARDΜέλος της Επιτροπής(1) ΕΕ αριθ. L 117 της 8. 5. 1990, σ. 15.(2) ΕΕ αριθ. L 103 της 22. 4. 1994, σ. 20.(3) ΕΕ αριθ. L 230 της 19. 8. 1991, σ. 1.(4) ΕΕ αριθ. L 277 της 30. 10. 1996, σ. 25.(5) ΕΕ αριθ. L 169 της 10. 7. 1969, σ. 3.(6) ΕΕ αριθ. L 225 της 12. 10. 1970, σ. 1.